
PROGLAŠENJE PRIRODNE NEPOGODE SUŠE
Dana 1. rujna 2026. godine županica Osječko-baranjske županije, Nataša Tramišak,  donijela je Rješenje o proglašenju prirodne nepogode suše na području općine Satnica Đakovačka KLASA: 320-07/26-01/9 URBROJ: 2158-02-26-46 za štete kod pravnih i fizičkih osoba nastale na: višegodišnjim nasadima, ribnjacima i poljoprivrednoj proizvodnji - prirod.
Sukladno navedenom pozivamo poljoprivredne proizvođače kojima je nastala materijalna šteta da sukladno članku 25. Zakona o ublažavanju i uklanjanju posljedica prirodnih nepogoda (Narodne novine broj:16/19.) prijave nastalu štetu.
Prijava štete podnosi se neposrednom predajom dokumentacije u Jedinstveni upravni odjel Općine Satnica Đakovačka, na adresi Braće Radića 3, Satnica Đakovačka.

Prijavu štete moguće je podnijeti od 02.rujna 2026. godine do 09. rujna 2026. godine u razdoblju od 10:00 do 15:00 sati.

Za prijavu štete potrebno je dostaviti sljedeću dokumentaciju:

1. Ispunjeni propisani obrazac PN (Obrazac PN je moguće preuzeti na internetskim stranicama Općine Satnica Đakovačka, www.satnica-djakovacka.hr ili u prostorijama Općine Satnica Đakovačka, Braće Radića 3, Satnica Đakovačka),
2. Preslika obrasca Zahtjeva za potporu za 2024-2025. godinu, izdanog od Agencije za plaćanja u poljoprivredi, ribarstvu i ruralnom razvoju (List A i B) ili presliku Obrasca ARKOD zapisnika,
3. Izjavu PN2 (Izjavu PN2 moguće je preuzeti na internetskim stranicama Općine Satnica Đakovačka, www.satnica-djakovacka.hr ili u prostorijama Općine Satnica Đakovačka, Braće Radića 3, Satnica Đakovačka),
4. Presliku osobne iskaznice podnositelja prijave,

5. Drugu dokumentaciju koja podrazumijeva raspoložive dokaze o šteti i ostalim navodima u prijavi (fotodokumentacija i dr.) radi bržeg postupanja nadležnih tijela ukoliko je primjenjivo.
